ai4bharat/Pralekha huggingface dataset:
ரெயில்வே அமைச்சகம்
தாமதமாகும் ரயில்கள் குறித்த எஸ்.எம்.எஸ் மூலம் தகவல்; மத்திய ரயில்வே அமைச்சகம்
முதற்கட்டமாக ராஜ்தானி, ஷதாப்தி, தேஜாஸ் மற்றும் கட்டிமன் ஆகிய ரயில்களுக்கு சேவை
நவம்பர் 03,2017 முதல் இந்த வசதி அறிமுகம்
ஒரு மணி நேரத்திற்கும் மேலாக தாமதமாக வரும் ரயில்கள் குறித்து பயணிகளுக்கு எஸ்.எம்.எஸ்  மூலம் தகவல் தெரிவிக்கும் வசதியை மத்திய ரயில்வே துறை அறிமுகம் செய்துள்ளது. இந்த வசதி நவம்பர் 03,2017 முதல் அறிமுகப்படுத்தப்பட்டுள்ளது. முதற்கட்டமாக ராஜ்தானி, ஷதாப்தி, தேஜாஸ் மற்றும் கட்டிமன் ஆகிய ரயில்களுக்கு இந்த சேவை தொடங்கப்பட்டுள்ளது.
|
|
ரயில் வகை
|
|
மொத்த ரயில்கள்
|
|
ராஜ்தானி
|
|
46
|
|
ஷதாப்தி
|
|
52
|
|
தேஜாஸ்
|
|
2
|
|
கட்டிமன்
|
|
2
|
|
மொத்தம்
|
|
102
தாமதமாக வரும் ரயில்கள் குறித்து இடைநிலை ரயில்நிலையங்களில் ஏறும் பயணிகளுக்கு எஸ்.எம்.எஸ் அனுப்பப்படும். நேரத்திற்கு பயணிகள் நிலையத்திற்கு வர இது உதவும். இ-பயணசீட்டு மற்றும் பி.ஆர்.எஸ் மூலம் பயணசீட்டு பெரும்போது தங்களின் மொபைல் எண்களை வழங்கிய பயணிகளுக்கு இந்த எஸ்.எம்.எஸ் அனுப்பப்படும்.
புதிய மற்றும் புதுப்பிக்கத்தக்க எரிசக்தி அமைச்சகம்
புதுப்பிக்கத்தக்க எரிபொருள் மின்சாதனங்களை உருவாக்கும் பூங்காக்களை அமைக்க புதிய மற்றும் புதுப்பிக்கத்தக்க எரிசக்தி அமைச்சகம் வலியுறுத்தல்
தூத்துக்குடி துறைமுக பொறுப்புக் கழகம், ஒடிசா மற்றும் மத்தியப் பிரதேச அரசுகள் ஆர்வம்
புதுப்பிக்கத்தக்க எரிசக்தி சாதனங்களை இந்தியாவில் உற்பத்தி செய்வதற்கான புதிய மையங்களை உருவாக்கும் முன்முயற்சியில் புதிய மற்றும் புதுப்பிக்கத்தக்க எரிசக்தி அமைச்சகம் ஈடுபட்டுள்ளது. உள்நாட்டுத் தேவைகளையும், வெளிநாடுகளின் தேவைகளையும் சமாளிக்கும் வகையில் இந்த முன்முயற்சி எடுக்கப்பட்டுள்ளது. இதுகுறித்து மாநில அரசுகளுக்கும், துறைமுக நிர்வாகங்களுக்கும் எழுதியுள்ள கடிதத்தில், இதுபோன்ற பூங்காக்களை அமைக்க 50 -500 ஏக்கர் வரையிலான நிலம் அடையாளம் காணுமாறு கேட்டுக்கொள்ளப் பட்டுள்ளது. இந்தப் பூங்காக்களை அமைக்க, தூத்துக்குடி துறைமுகப் பொறுப்புக் கழகமும், மத்தியப் பிரதேச, ஒடிசா மாநில அரசுகளும் ஏற்கெனவே விருப்பம் தெரிவித்துள்ளன.
புதுப்பிக்கத்தக்க எரிசக்தி சாதனங்களை தயாரிக்கும் நிறுவனங்களுடன், இந்த அமைச்சகத்தின் செயலாளர் திரு ஆனந்தகுமார் கடந்த வாரம் கூட்டம் நடத்தியுள்ளார். இந்தியாவில் வளமான வாய்ப்புள்ள இந்தத் துறையில் முதலீடு செய்ய முன்வருமாறு வெளிநாடுகளின் வர்த்தக ஆணையாளர்கள் / பிரதிநிதிகளுடன் இந்த அமைச்சகம் ஏற்கெனவே தொடர்பு கொண்டுள்ளது. மேலும், அமெரிக்க - இந்திய பங்களிப்பு அமைப்பினருடன் துறையின் செயலாளர் கடந்த வாரம் இணையவழி பயிலரங்கு மூலம் பேசி, இந்த முயற்சியில் பங்கேற்க வேண்டும் என அழைப்பு விடுத்துள்ளார்.
மின் உற்பத்தியில் தேவைப்படும் பல்வேறு சாதனங்கள், உதிரிபாகங்கள் இந்த மையங்களில் தயாரிக்கப்படும். இப்போது காற்றாலை மூலம் 10 கிகாவாட் அளவுக்கு மின் உற்பத்தித் திறன் உள்ளது. சூரியசக்தி செல்கள் தொகுப்புகளுக்கான 85 சதவீத பொருட்கள் வெளிநாடுகளில் இருந்து இறக்குமதி செய்யப்படுகின்றன. இந்தியாவில் சூரியசக்தி மின் உற்பத்தித் தொழிலைப் பாதுகாக்கும் வகையில், அடிப்படை சுங்க வரியை ஏற்கெனவே இந்தியா விதித்துள்ளது.
சீனாவில் இருந்து பல தொழிற்சாலைகள் வெளியில் செல்லும் நிலையில், இந்தியாவில் முதலீடு செய்ய வரவழைக்கும் வகையில் கொள்கை மாற்றங்களை செய்ய வேண்டியுள்ளது. இதைக் கருத்தில் கொண்டு, புதுப்பிக்கத்தக்க எரிசக்தி தொழில் உதவி மற்றும் ஊக்குவிப்பு வாரியத்தை இந்த அமைச்சகம் ஏற்கெனவே அமைத்துள்ளது. முதலீட்டாளர் நம்பிக்கையைப் பெருக்கும் வகையில், மின்சார கொள்முதல் ஒப்பந்தங்களின்  விதிகள் பலப்படுத்தப்பட்டுள்ளன. PFC, REC மற்றும் IREDA என்ற வங்கிச் சேவையில் இல்லாத நிதி நிறுவனங்கள், புதிய திட்டங்களுக்கு நிதி கிடைக்கும் நிலையை மேம்படுத்துவதற்காக, திருப்பிச் செலுத்தும் கட்டணத்தை 2 சதவீதமாகக் குறைத்துள்ளன. குறிப்பாக, இந்தியாவில் புதுப்பிக்கத்தக்க எரிசக்தித் திட்டங்களை ஊக்குவிப்பதற்கு விசேஷ நிதி அளிப்பதற்காக புதிய திட்டம் ஒன்றை IREDA தொடங்கியுள்ளது.
(Visitor Counter : 157
அறிவியல் மற்றும் தொழில்நுட்பத்துறை
முசோரியிலும் உத்தரகண்ட் இமயமலையை ஒட்டியுள்ள பகுதிகளிலும் நிலச்சரிவு ஏற்படக்கூடிய இடங்கள் கண்டறியப்பட்டுள்ளன
மத்திய அறிவியல் தொழில் நுட்பத்துறையின் கீழ் செயல்படும் தன்னாட்சி அமைப்பான வாடியா இன்ஸ்டிட்யூட் ஆப் ஹிமாலயன் ஜியாலஜி  அமைப்பின் விஞ்ஞானிகள் முசோரி நகர்ப்புறத்திலும் அதை ஒட்டியுள்ள இமயமலை அடிவாரத்தில் உள்ள 84 சதுர கிலோ மீட்டர் பரப்பளவில் உள்ள பகுதிகளிலும் ஆய்வு நடத்தினார்கள். இந்தப் பகுதிகளில் அதிக அளவில், மிக அதிக அளவில் நிலச்சரிவு ஏற்படக்கூடிய வாய்ப்புகள் உள்ள பகுதிகளாக படாகட், ஜார்ஜ் எவரெஸ்ட், கெம்ப்ட்ய் ஃபால், கட்டா பானி, லைப்ரரி சாலை, கலோகிதர் ஆகியவை கண்டறியப்பட்டுள்ளன. மிகவும் சிதறுண்ட கிரால் சுண்ணாம்புக் கற்கள் சூழப்பட்ட 60 டிகிரிக்கும் அதிகமான சரிவு இங்கு காணப்பட்டது.
புவி அமைப்பு அறிவியல் சிஸ்டம் சைன்ஸ் இதழில் வெளியிடப்பட்ட நிலச்சரிவு ஏற்படக்கூடிய இடங்களைக் கண்டறியும் நிலச்சரிவு எளிதில் பாதிக்கக்கூடிய பகுதிகளின் விவரணையாக்கம்  இந்தப் பகுதியில் 29 சதவிகிதம் மிதமான நிலச்சரிவு ஏற்படக்கூடிய மண்டலம் என்றும், 56 சதவிகிதம் வெகு குறைவான அல்லது குறைவான அளவு நிலச்சரிவு ஏற்படக்கூடிய பகுதி என்றும் தெரிவிக்கிறது.
(Visitor Counter : 201
அறிவியல் மற்றும் தொழில்நுட்பத்துறை
அல்சைமர் காரணமாக ஏற்படும் ஞாபகமறதியைத் தடுக்க ஐ.ஐ.டி கௌஹாத்தி புதிய வழிகளைக் கண்டறிந்து வருகிறது
அல்சைமர் நோயோடு தொடர்புடைய குறுகியகால ஞாபகமறதியைத் தடுப்பதற்கும் அல்லது குறைப்பதற்கும் உதவக்கூடிய புதிய யோசனைகளை கௌஹாத்தி இந்திய தொழில்நுட்ப நிறுவனத்தில்  உள்ள ஆராய்ச்சியாளர்கள் முயன்று வருகின்றனர்.
கௌஹாத்தி ஐ.ஐ.டி.யின் உயிர்அறிவியல், உயிர்ப் பொறியியல் துறையின் பேராசிரியர் விபின் ராமகிருஷ்ணன் மற்றும் கௌஹாத்தி ஐ.ஐ.டி.யின் மின்னணுவியல் மற்றும் மின் பொறியியல் துறை பேராசிரியர் ஹர்ஷல்நெமேட் இருவரும் இந்த ஆய்வுக்குழுவுக்குத் தலைமை வகிக்கின்றனர். அல்சைமரை ஏற்படுத்தும் நரம்புவேதிப் பொருள்களின் போக்குகளை இவர்கள் ஆராய்ந்து வருகின்றனர். குறுகியகால ஞாபகமறதியோடு தொடர்புடையதாக இருக்கின்ற நரம்பு நச்சு மூலக்கூறுகள் மூளையில் சேகரமாவதைத் தடுக்கும் புதிய வழிமுறைகளையும் அவர்கள் கண்டறிந்து வருகின்றனர்
கௌஹாத்தி ஐ.ஐ.டி குழுவினர் மூளையில் நரம்பு நச்சு மூலக்கூறுகள் சேகரமாவதைத் தடுப்பதற்கு குறைந்த வோல்ட்டேஜ் மின்புலத்தைப் பயன்படுத்துதல் மற்றும் ட்ரோஜான் பெப்டிடைடுகளைப் பயன்படுத்துதல் போன்ற ஆர்வமூட்டும் வழிமுறைகளை ஆய்வறிக்கையாகத் தெரிவித்துள்ளனர்.
இந்தியாவில் அல்சைமர் நோய்க்கான சிகிச்சையை மேம்படுத்துவது முக்கியமானதாக இருக்கிறது. ஏனெனில் உலக அளவில் அல்சைமர் நோயாளிகள் அதிக எண்ணிக்கையில் இருக்கும் பட்டியலில் சீனா மற்றும் அமெரிக்கா ஆகிய நாடுகளை அடுத்து இந்தியா மூன்றாவது இடத்தில் உள்ளது. அல்சைமரோடு தொடர்புடைய ஞாபகமறதியால் இந்தியாவில் 40 லட்சத்திற்கும் அதிகமானவர்கள் பாதிக்கப்பட்டுள்ளனர்.
பிரதமர் அலுவலகம்
ஜி -20 உச்சி மாநாட்டின் இரண்டாவது அமர்வில் பிரதமரின் உரை: பருவநிலை மாற்றம் மற்றும் சுற்றுச்சூழல்
மேன்மைதங்கியவர்களே,
பருவநிலை செயல்பாட்டின் பிரச்சனைகள் குறித்து விவாதிக்க ஜி-20 நாடுகளுக்கிடையே இன்று நான் இருக்கும்போது எனது இரண்டு முக்கிய பொறுப்புகள் குறித்து முழுமையான புரிதலுடன் எனது கருத்துக்களை நான் முன்வைக்க விரும்புகிறேன். முதலாவது பொறுப்பு பருவநிலை மாற்றத்தைக் கட்டுக்குள் வைத்திருப்பது, இது பல ஆயிரம் ஆண்டுகள் பழமையான இந்திய பாரம்பரியத்தால் ஏற்கப்பட்டது. இந்தப் பிரச்சனையில் விரும்பத்தக்க இலக்குகளை நோக்கி நாங்கள் முன்னேறி வருகிறோம். பாரிசில் எங்களின் இலக்குகள் பற்றி அறிவித்தபோது 175 ஜிகாவாட் புதுப்பிக்கவல்ல எரிசக்தி போன்ற சிலவற்றை இந்தியா சாதிக்க இயலுமா என்று பலர் கேள்வி எழுப்பினர். ஆனால் இந்த இலக்குகளை விரைந்து இந்தியா நிறைவேற்றியிருப்பது மட்டுமல்ல, மேலும் அதிகபட்ச இலக்குகளுக்காகவும் செயலாற்றிவருகிறது. பாரிஸ் உறுதிப்பாடுகளையும் கடந்து 26 மில்லியன் ஹெக்டேர் தரிசு நிலங்களை சீரமைக்கும் இலக்கை இந்தியா நிர்ணயித்துள்ளது. ஒவ்வொரு ஆண்டும் சராசரியாக 8 பில்லியன் பயணிகளுக்கு சேவை செய்யும் உலகின் மிகப்பெரிய இந்திய ரயில்வே 2030க்குள் கரியமிலவாயு வெளியேற்றத்தை பூஜ்ஜியம் ஆக்க தீர்மானித்துள்ளது. இந்த முடிவால் இந்திய ரயில்வே கரியமிலவாயு வெளியேற்றத்தை ஆண்டுக்கு 60 மில்லியன் டன் குறைக்கும். 2025க்குள் பெட்ரோலுடன் 20 சதவீத எத்தனால் கலக்கும் இலக்கை நோக்கி நாங்கள் செயலாற்றி வருகிறோம். ஆசிய சிங்கங்கள், புலிகள், காண்டாமிருகங்கள், டால்ஃபின்கள் ஆகியவற்றின் எண்ணிக்கையை அதிகரிப்பதன் மூலம் எரிசக்தி விவாதத்தோடு கட்டுப்படுத்திக்கொள்ளாமல் சுற்றுச்சூழல் பாதுகாப்பிலும் உறுதிப்பாட்டை இந்தியா நிரூபித்துள்ளது. கரியமிலவாயு குறைப்புக்கான பொறுப்பிலிருந்து இந்தியா ஒருபோதும் பின்வாங்கவில்லை, இனியும் பின்வாங்காது. கடந்த பல ஆண்டுகளாக மேற்கொண்ட முயற்சிகள் காரணமாக புதுப்பிக்கவல்ல எரிசக்தி திறனில் உலகின் ஐந்து முக்கிய நாடுகளில் ஒன்றாக இந்தியா தற்போது உள்ளது.
மேன்மைதங்கியவர்களே,
ஜி-20 பங்கேற்பாளர்கள் முன்னிலையில் மூன்று செயல்திட்ட விஷயங்களை முன்வைக்க நான் விரும்புகிறேன். முதலாவது ஜி-20 நாடுகள் ‘தூய எரிசக்தி திட்டங்கள் நிதியம்’ ஒன்றை உருவாக்கவேண்டும். இந்த நிதியம் ஐஎஸ்ஏ போன்ற இதர நிறுவனங்களுக்கும் உதவியாக இருக்கும். இரண்டாவதாக ஜி-20 நாடுகளில் தூய்மை எரிசக்தி குறித்து பணியாற்றும் ஆராய்ச்சி நிறுவனங்களின் வலைப்பின்னல் ஒன்றை நாம் உருவாக்கவேண்டும். இது புதிய தொழில்நுட்பங்களை கண்டறிய பாடுபடுவதோடு அவற்றின் சிறந்த செயல்முறை தொடர்பானவற்றிற்கும் பயனுள்ளதாக இருக்கும். மூன்றாவதாக பசுமை ஹைட்ரஜன் உற்பத்தி மற்றும் பயன்பாட்டுத் துறையில் உலகளாவிய தரத்தை உருவாக்க ஜி-20 நாடுகள் ஒரு நிறுவனத்தை ஏற்படுத்தவேண்டும். இந்த முயற்சிகள் அனைத்திற்கும் இந்தியாவும் முழுமையான பங்களிப்பை செய்யும்.
நன்றி !
தகவல் மற்றும் ஒலிபரப்பு அமைச்சகம்
நியூஸ் ஆன் ஏர் செயலியில் அகில இந்திய வானொலி நிகழ்ச்சி: முதல் 10 இடத்துக்குள் நுழைந்தது கொல்கத்தா
நியூஸ் ஆன் ஏர் செயலியில் ஒலிபரப்பப்படும் அகில இந்திய வானொலி நிகழ்ச்சி பிரபலமாக உள்ள முதல் 10 நகரங்களின் பட்டியலில், புதிதாக கொல்கத்தா நுழைந்துள்ளது.
பிரச்சார் பாரதியின் அதிகாரப்பூர்வ செயலியான நியூஸ் ஆன் ஏர்-இல் அகில இந்திய வானொலியின் சுமார் 240 சேவைகள் நேரலையாக ஒலிபரப்பப்படுகின்றன.
இந்தியா மட்டுமல்லாது உலகம் முழுவதும் 85-க்கும் மேற்பட்ட நாடுகளில் சுமார் 8000 நகரங்களில் வசிக்கும் மக்கள் இந்த செயலியின் வாயிலாக அகில இந்திய வானொலி நிகழ்ச்சிகளைக் கேட்டு வருகின்றனர்.
நியூஸ் ஆன் ஏர் செயலியின் ரேடியோ ஒலிபரப்பில் பிரபலமாக உள்ள நகரங்களின், நிகழ்ச்சிகள், சேனல்களின் தரவரிசை பட்டியலை கீழ்கண்ட இணைப்பில் பார்க்கவும்.
செப்டம்பர் 1ம் தேதி முதல் 15 தேதி வரை பெறப்பட்ட தரவுகள் அடிப்படையில், இந்த தரவரிசைப் பட்டியல் தயாரிக்கப்பட்டுள்ளது.
https://pib.gov.in/PressReleasePage.aspx?PRID=1757653
நிதி அமைச்சகம்
ஐதராபாத்தில் வருமானவரித்துறை சோதனை: ரூ.142 கோடி ரொக்கப் பணம் பறிமுதல்
ஐதராபாத்தில் மருத்துவ நிறுவன குழுமத்துக்கு சொந்தமான இடங்களில், வருமானவரித்துறையினர் நடத்திய சோதனையில் கணக்கில் காட்டப்படாத ரூ.142 கோடி ரொக்க பணம் பறிமுதல் செய்யப்பட்டது.
ஐதராபாத்தில் உள்ள ஒரு மருந்து நிறுவன குழுமம், மருந்துகள் மற்றும் மருந்து தயாரிப்புக்கான மூலப் பொருட்களை வெளிநாடுகளுக்கு ஏற்றுமதி செய்கிறது. இந்த நிறுவனம் வரி ஏய்ப்பில் ஈடுபடுவதாக சந்தேகம் அடைந்த வருமான வரித்துறையினர், 6 மாநிலங்களில் 50 இடங்களில் மருந்து நிறுவனங்களுக்கு சொந்தமான இடங்களில் கடந்த 6ம் தேதி சோதனை நடத்தினர்.
இதில் மறைவிடங்களில், மற்றொரு கணக்கு புத்தகங்கள், டிஜிட்டல் பதிவுகள், போலி நிறுவனங்களிடம் இருந்து கொள்முதல் செய்யப்பட்டதற்கான ஆவணங்கள், நிலங்கள் வாங்கியதற்கான ஆவணங்கள் கண்டெடுக்கப்பட்டன.
16 வங்கி லாக்கர்களில் இருந்து, ரூ.142.87 கோடி கணக்கில் காட்டப்படாத ரொக்கப் பணம் பறிமுதல் செய்யப்பட்டது. கணக்கில் காட்டப்படாத சொத்துக்களின் மதிப்பு ரூ.550 கோடி இருக்கும் என மதிப்பிடப்பட்டுள்ளது. இது தொடர்பாக மேலும் விசாரணைகள் நடக்கின்றன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1762381
எஃகுத்துறை அமைச்சகம்
எஃகுத் துறை அமைச்சராக திரு ராம்சந்திர பிரசாத் சிங் பொறுப்பேற்பு
எஃகுத் துறை அமைச்சராக திரு ராம்சந்திர பிரசாத் சிங் இன்று பொறுப்பேற்றுக் கொண்டார். அவரை எஃகுத்துறை இணையமைச்சர் திரு ஃபகன் சிங் குலாஸ்தே வரவேற்றார்.
பதவியேற்ற பின் எஃகுத் துறை அமைச்சர் திரு ராம்சந்திர பிரசாத் சிங் அளித்த பேட்டியில், 2024ம் ஆண்டுக்குள் 5 டிரில்லியன் அமெரிக்க டாலர் பொருளாதாரத்தை அடைய பிரதமர் திரு. நரேந்திர மோடி இலக்கு நிர்ணயித்துள்ளதால், எஃகுத் துறை முக்கிய பங்காற்றவுள்ளது என கூறினார். எஃகுத் துறை அதிகாரிகளுடன் அவர் ஆலோசனை கூட்டம் நடத்தினார்.
திரு ராம்சந்திர பிரசாத் சிங், பீகார் மாநிலங்களவை எம்.பி. இவர் முன்னாள் ஐஏஎஸ் அதிகாரி.
------
(Visitor Counter : 131
குடியரசுத் துணைத் தலைவர் செயலகம்
வாழ்க்கைமுறை மாற்றம் மற்றும் பொது சுகாதாரப் பாதுகாப்புக்கு முன்னுரிமை தரவேண்டும் – குடியரசு துணைத் தலைவர்
இந்தியாவின் மாநில அளவிலான நோய்த் தாக்கம் மற்றும் தொழில்நுட்ப அறிக்கை வெளியீடு.
மக்களின் வாழ்க்கை முறை மாற்றம் மற்றும் பொது சுகாதாரப் பாதுகாப்புக்கு முன்னுரிமை தரவேண்டும் என்று குடியரசுத் துணைத் தலைவர் திரு.வெங்கய்ய நாயுடு தெரிவித்தார். இன்று, பப்ளிக் ஹெல்த் ஃபவுண்டேஷன் ஆஃப் இந்தியா மற்றும் ஹெல்த் மெட்ரிக்ஸ் அண்ட் எவாலுவேஷன்  ஆகியவற்றுடன் இணைந்து இந்திய மருத்துவ ஆய்வுக் கவுன்சில் தயாரித்த, இந்தியாவின் மாநில அளவிலான நோய்த் தாக்கம் மற்றும் தொழில்நுட்ப அறிக்கையை வெளியிட்டு இவ்வாறு பேசினார். இந்த விழாவில் மத்திய சுகாதாரம் மற்றும் குடும்ப நலத் துறை அமைச்சர் திரு.ஜகத் பிரகாஷ் நட்டா, மத்திய சுகாதாரம் மற்றும் குடும்ப நலத் துறை இணை அமைச்சர் திருமதி. அனுப்பிரியா பட்டேல் மற்றும் முக்கிய பிரமுகர்கள் கலந்துகொண்டனர்.
குடியரசு துணைத் தலைவர் பேசுகையில், பொருளாதார மற்றும் சமுதாய வளர்ச்சியில், நாட்டு மக்களின் உடல் நலன் சிறப்பாக பாதுகாப்பதை முக்கிய குறிக்கோளாக மத்திய அரசு மேற்கொண்டு வருகிறது. அதிகபட்ச வாழ்நாள் மற்றும் குறைந்தபட்ச வாழ்நாட்களுக்கு மாநிலங்களுக்கு இடையில் உள்ள வித்தியாசம் தற்போது 11 ஆண்டுகளாக இருக்கிறது என்றும் மாநிலங்களுக்கு இடையிலான அதிகபட்ச மற்றும் குறைந்தபட்ச சிசு மரண வித்தியாசம் 4 மடங்கு உள்ளது என்றும் தெரிவித்தார்.
இந்தியாவின் சுகாதார அளவீடானது, இதே அளவில் உள்ள பிற நாடுகளின் வளர்ச்சியைவிட குறைவாக இருப்பதாக குடியரசு துணைத் தலைவர் தெரிவித்தார். நாட்டின் சுகாதாரத்தில் குறிப்பிடத்தக்க முன்னேற்றங்கள் நிகழ்ந்துள்ளன என்றாலும் இன்னமும் அதிகமாக நிகழவேண்டும் என்று விருப்பம் தெரிவித்தார். நாட்டின் பல்வேறு பாகங்களில் சில நோய்களில் காணப்படும் குறிப்பிடத்தக்க மாற்றங்கள் குறித்து தேசிய அளவிலான ஆய்வுகளும், புள்ளிவிபரங்களும் இந்தியாவில் மேற்கொள்ளப் பட்டுள்ளன என்றும் தெரிவித்தார்.
இன்று வெளியான இந்தியாவின் மாநில அளவிலான நோய் தாக்கம் மற்றும் தொழில்நுட்ப அறிக்கையானது, 1990 முதல் 2016 வரை ஒவ்வொரு மாநிலத்தின் மதிப்பீடு பற்றி விரிவான முறையில் முதன்முதலாக சுட்டிக்காட்டியுள்ளது. இன்று வெளியிடப்பட்ட அறிக்கை மட்டுமின்றி, தொழில்நுட்ப அறிவியல் அறிக்கையும் உடல் நலத்தில் ஒவ்வொரு அரசும் மேற்கொள்ள வேண்டிய நடவடிக்கைகளையும், மாநிலங்களுக்கு இடையில் சுகாதார வேற்றுமை தென்படுவதையும் மிக எளிதாக கண்டறியும் வகையில் எடுத்துக்காட்டுகிறது. இந்தியாவில் ஊட்டச் சத்துக் குறைபாடு காரணமாக ஏற்படும் தீவிர நோய்கள் உடனடியாக களையப்பட வேண்டும், அப்போதுதான் நம்முடைய அடுத்த தலைமுறையினர் தனிப்பட்ட வளர்ச்சி அடையவும், நாடு முன்னேற்றம் அடையவும் முடியும் என்று குடியரசு துணைத் தலைவர் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
கோவிட்-19: பஞ்சாப் மற்றும் சண்டிகருக்கு மத்திய குழுக்களை அனுப்பியது சுகாதார அமைச்சகம்
பஞ்சாப் மாநிலத்துக்கும், சண்டிகர் யூனியன் பிரதேசத்திற்கும் மத்தியக் குழுக்களை அனுப்ப சுகாதாரம் மற்றும் குடும்ப நல அமைச்சகம் முடிவெடுத்துள்ளது.
இறப்பு விகிதத்தைக் குறைக்கவும், உயிர்களைக் காப்பாற்றவும், கோவிட் நோயாளிகளின் சிறப்பான மருத்துவ மேலாண்மைக்காகவும் கண்காணிப்பு, கட்டுப்பாடு, பரிசோதனை ஆகிய பொது சுகாதார நடவடிக்கைகளை வலுப்படுத்த மாநிலத்துக்கும், யூனியன் பிரதேசத்திற்கும் இந்த உயர்மட்டக் குழுக்கள் உதவும்.
சரியான நேரத்தில் பரிசோதனை மற்றும் அதைத் தொடர்ந்து எடுக்கப்பட வேண்டிய நடவடிக்கைகளில் இருக்கும் சவால்களை திறம்பட எதிர்கொள்வதற்கு மாநிலம் மற்றும் யூனியன் பிரதேசத்திற்கு இந்த குழுக்கள் வழிகாட்டும்.
கோவிட் மேலாண்மைக்கான வழிகாட்டல்களை வழங்குவதற்காக பஞ்சாப் மற்றும் சண்டிகரில் இந்த குழுக்கள் 10 நாட்கள் தங்கி இருக்கும். மாநிலங்கள் மற்றும் யூனியன் பிரதேசங்களுக்கு அனைத்து ஆதரவையும் வழங்கி வரும் மத்திய அரசின் நடவடிக்கைகளின் ஒரு பகுதியாக இந்த குழுக்கள் அனுப்பப்படுகின்றன.
மேலும் விவரங்களுக்கு, இந்தச் செய்திக் குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetailm.aspx?PRID=1651728
(Visitor Counter : 165
பிரதமர் அலுவலகம்
ஏவுகணையில் பொருத்தக் கூடிய அதிவேக ராக்கெட் பரிசோதனை வெற்றி பெற்றதற்காக டிஆர்டிஓ-வுக்கு பிரதமர் வாழ்த்து
ஏவுகணையில் பொருத்தக்கூடிய அதிவேக ராக்கெட்டை வெற்றிகரமாக பரிசோதனை செய்ததற்காக, ராணுவ ஆராய்ச்சி மேம்பாட்டு நிறுவனத்துக்கு  பிரதமர் திரு. நரேந்திர மோடி வாழ்த்துக்கள் தெரிவித்துள்ளார்.
தொழிலாளர் மற்றும் வேலைவாய்ப்பு அமைச்சகம்
முக்கிய துறைகளில் வேலைவாய்ப்பு அதிகரிப்பு: காலாண்டு அறிக்கை
நிறுவனம் சார்ந்த வேலைவாய்ப்பு குறித்த அகில இந்திய காலாண்டு ஆய்வின் ஒரு பகுதியாக, மூன்றாம் காலாண்டுக்கான வேலைவாய்ப்பு ஆய்வறிக்கையை மத்திய தொழிலாளர் மற்றும் வேலைவாய்ப்பு அமைச்சகம் இன்று வெளியிட்டது.
உற்பத்தி, கட்டுமானம், வர்த்தகம், போக்குவரத்து, கல்வி, சுகாதாரம், விருந்தோம்பல், தகவல் தொழில்நுட்பம்/பிபிஓ மற்றும் நிதி சேவைகள் ஆகிய ஒன்பது முக்கிய துறைகளில் வேலைவாய்ப்புகள் அதிகரித்திருப்பது தெரியவந்துள்ளது.
அறிக்கையின் முக்கிய அம்சங்கள் வருமாறு:10 அல்லது அதற்கு மேற்பட்ட தொழிலாளர்களைக் கொண்ட நிறுவனங்கள் பிரிவில் இந்த ஒன்பது துறைகள் மொத்த வேலைவாய்ப்பில் 85 சதவீதத்திற்கு பொறுப்பாகும்.10 அல்லது அதற்கு மேற்பட்ட தொழிலாளர்களை பணியமர்த்தும் நிறுவனங்களில் வேலைவாய்ப்பு அதிகரித்து வருவதை அறிக்கை சுட்டிக்காட்டுகிறது.வேலைவாய்ப்புகளில் உற்பத்தி துறை 39% உடன் முதல் இடத்திலும், கல்வி துறை 22% உடன் இரண்டாவது இடத்திலும் உள்ளன.ஏறக்குறைய அனைத்து  நிறுவனங்களும் வெவ்வேறு சட்டங்களின் கீழ் பதிவு செய்யப்பட்டுள்ளன.சுமார் 23.55% நிறுவனங்கள் தங்கள் தொழிலாளர்களுக்கு வேலையில் பயிற்சி அளித்தன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1820803
பிரதமர் அலுவலகம்
மென்மேலும் வளர வேண்டும் என்ற வலுவான விருப்பத்துடன் உலகளாவிய பிரகாசமான இடமாக இந்தியா உள்ளது: பிரதமர்
பிரதமர் திரு நரேந்திர மோடி, "இந்தப் பத்தாண்டுகளில் வளர்ந்து வரும் சந்தையாக இந்தியா மாறுமா?" என்ற தலைப்பில் கேபிடல் குழுமம் வெளியிட்டுள்ள கட்டுரையைப் பகிர்ந்துள்ளார்.
இது குறித்து பிரதமர் வெளியிட்டுள்ள டுவிட்டர் பதிவு வருமாறு:
"இளைஞர்கள் மற்றும் தொழில்முனைவோர் இந்த 9 அம்சங்களை சுவாரஸ்யத்துடன் காண்பார்கள். ஆம், இந்தியா இன்னும் அதிகமாக வளர வேண்டும் என்ற வலுவான விருப்பத்துடன் உலகளாவிய பிரகாசமான இடமாக உள்ளது!"
குறு சிறு மற்றும் நடுத்தர தொழில் துறை அமைச்சகம்
பிரதமர் திரு நரேந்திர மோடியின் பிரபலமான வானொலி நிகழ்ச்சியான 'மனதின் குரல்' 100வது அத்தியாயத்தைக் குறிக்கும் வகையில், ஹரியானாவின் பிவானியில் உள்ள துல்ஹெடி கிராமத்தில் 'மனதின் குரலில்' 98வது அத்தியாயத்தின் 'ஸ்வச்சதா கே சிபாஹியோன்' சிறப்பு நிகழ்ச்சியை காதி மற்றும் கிராமத் தொழில்கள் ஆணையம்  ஏற்பாடு செய்தது
ஹரியானா மாநிலம் பிவானியில் உள்ள துல்ஹெடி கிராமத்தில் பிரதமர் திரு நரேந்திர மோடியின் பிரபலமான வானொலி நிகழ்ச்சியான 'மனதின் குரல்' 100வது அத்தியாயத்தைக் குறிக்கும் வகையில் காதி மற்றும் கிராமத் தொழில்கள் ஆணையம்  இன்று சிறப்பு நிகழ்ச்சியை ஏற்பாடு செய்திருந்தது. 'மனதின் குரல்' நிகழ்ச்சியின் 98வது அத்தியாயத்தில் 'ஸ்வச்சதா கே சிபாஹியோன்' நிகழ்ச்சியை கௌரவிக்கும் வகையிலும், இந்திய அரசின் முதன்மைத் திட்டமான 'பிரதமரின் வேலைவாய்ப்பு உருவாக்கும் திட்டம்'  பற்றிய விழிப்புணர்வை மக்களிடையே ஏற்படுத்துவதற்காகவும் இந்த நிகழ்ச்சி ஏற்பாடு செய்யப்பட்டது.
காதி மற்றும் கிராமத் தொழில்கள் ஆணையத்தின் தலைவர் திரு மனோஜ் குமார், பிரதமரின் வேலைவாய்ப்பு உருவாக்கும் திட்ட  விழிப்புணர்வு குறித்து உரையாற்றுகையில், பிரதமரின் 'மனதின் குரல்' காதியை தன்னிறைவு பெறச் செய்வதில் முக்கிய பங்களிப்பைச் செய்துள்ளது என்று தெரிவித்தார். மேலும், பிரதமர் திரு நரேந்திர மோடி அவர்களின் தொலைநோக்குப் பார்வை இளைஞர்களை வெறும் வேலை தேடுபவர்களாக இல்லாமல், பிறருக்கு வேலை அளிப்பவர்களாக மாற்றுவது ஆகும். இந்த விழிப்புணர்வு முகாமில் சுற்றுவட்டார கிராமங்களை சேர்ந்த 2 ஆயிரத்துக்கும் மேற்பட்டோர் கலந்து கொண்டனர்.
ஹரியானாவில் உள்ள துல்ஹெடி கிராமத்தை சமீபத்தில் பிரதமர் திரு நரேந்திர மோடி, தனது மனதின் குரலின் 98வது நிகழ்ச்சியில் குறிப்பிட்டு இந்த கிராமத்தின் தூய்மை வீரர்களைப் பாராட்டியிருந்தார். துல்ஹெடி கிராமத்தைச் சேர்ந்த இளைஞர்கள் யுவ ஸ்வச்சதா ஏவம் ஜன் சேவா சமிதி என்ற அமைப்பை உருவாக்கி நகரின் பல்வேறு பகுதிகளில் இருந்து டன் கணக்கில் குப்பைகளை அகற்றினர்.
துல்ஹெடி கிராமத்தின் அனைத்து 'தூய்மை வீரர்களையும்' திரு மனோஜ் குமார் வாழ்த்தினார். அதிக அளவில் இளைஞர்களை பிரதமரின் வேலைவாய்ப்பு உருவாக்கும் திட்டத்தில்  இணைப்பதன் மூலம் வேலைவாய்ப்பு உருவாக்கத்தில் பங்களிக்குமாறு வேண்டுகோள் விடுத்தார்.
நிகழ்ச்சியில் ஹரியானா அரசு மற்றும் வங்கிகளின் பிரதிநிதிகள், காதி மற்றும் கிராமத் தொழில்கள் ஆணையத்தின் பணியாளர்களும் அதிகாரிகளும் கலந்து கொண்டனர், இது பிரதமரின் வேலைவாய்ப்பு உருவாக்கும் திட்டம்  பற்றிய விழிப்புணர்வை ஏற்படுத்துவதிலும் இளைஞர்களுக்குத் தன்னம்பிக்கை அளிப்பதிலும் சமூக வளர்ச்சிக்கு பங்களிப்பு செய்வதை ஊக்குவிப்பதாகவும் மிகவும் வெற்றிகரமாக அமைந்திருந்தது.
பிரதமர் அலுவலகம்
லதா மங்கேஷ்கர் பிறந்தநாளையொட்டி பிரதமர் வாழ்த்து
லதா மங்கேஷ்கர் பிறந்தநாளையொட்டி பிரதமர் திரு நரேந்திர மோடி, அவரது நீண்ட மற்றும் ஆரோக்கியமான வாழ்க்கைக்காக பிரார்த்தனை செய்து, வாழ்த்து தெரிவுத்துள்ளார்.
பிரதமர் தனது டுவிட்டரில்,
“சகோதரி லதாவுக்கு எனது பிறந்தநாள் வாழ்த்துகள். அவருடைய இனிமையான குரல் உலகம் முழுவதும் எதிரொலிக்கிறது. இந்திய கலாச்சாரத்தின் மீதான அவரது ஆர்வம் மற்றும் பணிவான குணத்திற்காக அவர் பெரிதும் மதிக்கப்படுகிறார். தனிப்பட்ட முறையில், அவருடைய ஆசீர்வாதம் பெரும் வலிமையை அளிக்கும். சகோதரி லதாவின் நீண்ட மற்றும் ஆரோக்கியமான வாழ்க்கைக்காக நான் பிரார்த்திக்கிறேன்”, என்று கூறியுள்ளார்.
(
குடியரசுத் தலைவர் செயலகம்
பிரம்ம குமாரிகள் ஏற்பாடு செய்திருந்த 'எனது வங்கம், போதையில்லா வங்கம்' பிரச்சாரத்தைக் குடியரசுத் தலைவர் தொடங்கி வைத்தார்
'போதைப்பொருள் இல்லாத இந்தியா' திட்டத்தின் கீழ் பிரம்மா குமாரிகள் ஏற்பாடு செய்திருந்த 'எனது வங்கம், போதையில்லா வங்கம்' பிரச்சாரத்தைக் குடியரசுத் தலைவர் திருமதி திரௌபதி முர்மு இன்று  கொல்கத்தா ஆளுநர் மாளிகையில் தொடங்கிவைத்தார்.
இந்நிகழ்வில் உரையாற்றிய குடியரசுத் தலைவர், போதைப்பொருளைப் பயன்படுத்துதல் சமூகத்திற்கும் நாட்டிற்கும் தீங்கு விளைவிப்பதாகும். இந்தப் பழக்கத்திற்கு அடிமையாவதால், இளைஞர்கள் தங்கள் வாழ்க்கையில் சரியான திசையைத் தேர்வு செய்ய முடிவதில்லை. இது மிகவும் கவலைக்குரியது. இதனை மாற்ற அனைத்து முனைகளிலும் செயல்பட வேண்டிய அவசியம் உள்ளது. ஆன்மீக விழிப்புணர்வு, மருந்து, சமூக ஒருமைப்பாடு, அரசியல் உறுதி ஆகியவற்றின் மூலம் இந்த நிலைமையை மாற்ற முடியும் என்று அவர் கூறினார். பிரம்மா குமாரிகள் போன்ற அமைப்புகள் இதுபோன்ற பிரச்சனைகளை விவாதித்து அவற்றுக்குத் தீர்வுகாண உழைப்பதை அவர் பாராட்டினார்.
மன அழுத்தம் மற்றும் மற்றவர்களின் வற்புறுத்தல் காரணமாக போதைப்பழக்கம் உருவாகிறது என்று அவர் கூறினார். அடிமையாதல் ஆரோக்கியத்திற்கு தீங்கு விளைவிக்கும். வேறு பல கோளாறுகளும் இதிலிருந்து உருவாகின்றன. போதைக்கு அடிமையானவர்களின் குடும்பத்தினரும், நண்பர்களும் மிகுந்த சிரமத்திற்கு ஆளாகின்றனர். போதைப் பழக்கத்திற்கு அடிமையான நண்பரின் குடும்பத்தினரின் கவனத்திற்கு அனைத்து இளைஞர்களும் இதனைக் கொண்டு செல்ல வேண்டும் என்று அவர் வலியுறுத்தினார்.
போதைப்பொருளை உட்கொண்டு மக்கள் தங்கள் வாழ்க்கையை அழித்துக்கொள்ள வேண்டாம் என்று குடியரசுத் தலைவர் வலியுறுத்தினார். ஏதேனும் மன அழுத்தத்தில் இருந்தால், அவர்கள் தங்கள் நண்பர்கள், குடும்பத்தினர் அல்லது ஏதேனும் சமூக அமைப்புடன் பேச வேண்டும் என்று அவர் கூறினார். நமது மன உறுதியால் எதிர்கொள்ள முடியாத பிரச்சனை எதுவும் இல்லை என்று குறிப்பிட்ட அவர், போதைப்பொருள் பயன்படுத்துதல் மற்றும் போதைப்பொருளுக்கு அடிமையாவதை சமூக விரோதிகள் பயன்படுத்திக் கொள்கின்றனர் என்றார். போதைப் பொருள் வாங்குவதற்காக செலவிடப்படும் பணம் குற்றச் செயல்களுக்கும் பயன்படுத்தப்படுகிறது. போதைக்கு அடிமையானவர்கள் தங்கள் சொந்த நன்மைக்காகவும், சமூகம் மற்றும் நாட்டின் நலனுக்காகவும் இந்தக் கெட்ட பழக்கத்திலிருந்து வெளியே வருவார்கள் என்று அவர் நம்பிக்கை தெரிவித்தார்.
இளைஞர்களே நமது மிக முக்கியமான சொத்துக்கள். அவர்கள் தங்கள் எதிர்காலத்தின் அடித்தளத்தை வலுப்படுத்த செலவிட வேண்டிய நேரமும் ஆற்றலும், போதை காரணமாக வீணடிக்கப்படுகிறது. மாணவர்கள் தவறான திசையில் செல்கிறார்களா என்பதைக் கல்வி நிறுவனங்கள் கண்டறிய வேண்டும். தவறு நடப்பது தெரியவந்தால், உடனடியாக நடவடிக்கை எடுக்க வேண்டும் என்று குடியரசுத் தலைவர் கூறினார்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள், யூனியன் பிரதேசங்களுக்கு 52.37 கோடி கொவிட் தடுப்பூசிகள் விநியோகம்
நாடு தழுவிய தடுப்பூசித் திட்டத்தின் ஒரு பகுதியாக இந்திய அரசு இதுவரை, 52.37 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. மேலும் கூடுதலாக 8,99,260 தடுப்பூசிகள் வழங்கப்படவிருக்கின்றன.
இவற்றில், இன்று காலை 8 மணி வரையிலான தரவுகளின் அடிப்படையில், மொத்தம் 50,32,77,942 டோஸ் தடுப்பூசி  பயன்படுத்தப்பட்டுள்ளன.
சுமார் 2.42 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகளின் கையிருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1743756
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 204.25 கோடி  தடுப்பூசி டோஸ்கள் செலுத்தியுள்ளது.
கடந்த 24 மணி நேரத்தில் 31,36,029 கோடி டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 1,43,676.
கொவிட் சிகிச்சை பெறுபவர்கள் எண்ணிக்கை 0.33 சதவீதமாக உள்ளது. குணமடைந்தோர் விகிதம் தற்போது 98.48 சதவீதம்.
கடந்த 24 மணி நேரத்தில் 19,336 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,33,49,778 என அதிகரித்துள்ளது.
கடந்த 24 மணி நேரத்தில் 19,673 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 4.96 சதவீதம் ஆகும்.
வாராந்திர பாதிப்பு விகிதம் 4.88 சதவீதம் ஆகும்.
இதுவரை மொத்தம் 87.52 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,96,424 கொவிட் பரிசோதனைகள் செய்யப்பட்டுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1846654